CELEX: 62012TN0105
Language: et
Date: 2012-03-02 00:00:00
Title: Kohtuasi T-105/12: 2. märtsil 2012 esitatud hagi — Kreeka Vabariik versus komisjon

5.5.2012   
            
            
               ET
            
            
               Euroopa Liidu Teataja
            
            
               C 133/27
            
         2. märtsil 2012 esitatud hagi — Kreeka Vabariik versus komisjon
   (Kohtuasi T-105/12)
   2012/C 133/54
   Kohtumenetluse keel: kreeka
   
      Pooled
   
   
      Hageja: Kreeka Vabariik (esindajad: K. Samoni ja N. Dafniou)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada tühistamishagi vastuvõetavaks;
            
         
               —
            
            
               tühistada komisjoni vaidlustatud otsus ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Käesoleva hagiga palub Kreeka Vabariik tühistada (vastavalt ELTL artiklile 263) komisjoni 3. jaanuari 2012. aasta otsuse 1472708, millega nõutakse Kreeka Vabariigilt trahvi tasumist summas 31 536 eurot iga Euroopa Liidu Kohtu otsuse kohtuasjas C-65/05 täitmiseks vajalike meetmete rakendamisega hilinetud päeva eest, osas, milles selles nõutakse kõnealuse rahatrahvi tasumist alates 22. augustist 2011. Vaidlustatud otsuse kohaselt — kuivõrd komisjon on seisukohal, et Kreeka Vabariik ei ole rakendanud vajalikke meetmeid alguses Euroopa Liidu Kohtu otsuse kohtuasjas C-65/05 täitmiseks ning hiljem Euroopa Liidu Kohtu otsuse kohtuasjas C-109/08 täitmiseks — peab Kreeka Vabariik rahatrahvina ajavahemiku 1. juuli 2011 kuni 30. november 2001 eest tasuma 4 825 008 eurot.
   Hagi põhjenduseks esitab hageja järgnevad väited.
   
               1.
            
            
               Esimene väide: komisjoni hindamisviga seoses Euroopa Liidu Kohtu otsuse täitmiseks vajalike meetmete võtmisega Kreeka Vabariigi poolt
               Kostja olevat hinnanud ja tõlgendanud vääralt Kreeka Vabariigi poolt Euroopa Kohtu otsuse täitmiseks võetud meetmeid. Kreeka Vabariik väidab, et ta võttis kõik vajalikud meetmed Euroopa Kohtu otsuse täitmiseks, võttes vastu seaduse nr 4002/2011, millega Euroopa Kohtu otsust kohtuasjas C-65/05 järgides tunnistatakse kehtetuks seaduse nr 3037/2002 vaidlusalused artiklid.
            
         
               2.
            
            
               Teine väide: võimu kuritarvitamine komisjoni poolt
               Komisjon olevat ületanud oma aluslepingu täitmise järelevalvaja pädevuse piire, kuivõrd ta ei rahuldunud — nagu ta oleks pidanud seda tegema — kooskõlla viimise meetmete selge või kaudse rakendamisega. Lisaks sellele olevat ta läinud kaugemale Euroopa Kohtu otsuses sedastatust, kuivõrd Kreeka Vabariik täitis otsuse täielikult.
            
         
               3.
            
            
               Kolmas väide: põhjendamata jätmine komisjoni poolt
               Otsuses, mille Kreeka Vabariik vaidlustab, ei selgitanud komisjon ega nimetanud sõnaselgelt põhjusi, miks ta nõudis rahatrahvi tasumist seaduse nr 4002/2011 vastuvõtmisele järgneva ajavahemiku eest, st ajavahemiku 22. august 2011 kuni 30. november 2011 eest.
               Kreeka Vabariik vaidlustab sellele ajavahemikule vastava summa tasumise nõude, sest ta on seisukohal, et täitis Euroopa Liidu Kohtu otsuse täielikult kõnealuse seadusel avaldamisega.
            
         
               4.
            
            
               Neljas väide: väär õiguslik alus
               Kreeka Vabariik on seisukohal, et kui komisjon arvas, et Kreeka Vabariik ei kohalda õigesti seadust nr 4002/2011, oleks ta pidanud tuginema ELTL artiklile 258, algatades uue liikmesriigi kohustuste rikkumise menetluse, ja mitte nõudma rahatrahvi tasumist.